خضدار: ڈپٹی کمشنر خضدار جمیل احمد تدوک آ دے نیاڑی تا کنڈآن نادرا آفس عملہ نا برخلاف برانز نا نوٹس ءِ ہلسا اینو نادرا آفس نا دورہ ءِ کرے و عملہ ءِ دا پابند کرے کہ او اُلس ءِ گھنٹہ غاتا گھنٹہ انتظار کرفنگ و فریشانی ٹی اختہ کننگ نا جاگہ غا تینا سیٹ اپ ءِ سہی کرفر و شاری تے ہچ ءُ غاو اسے نا وارخواہی تننگپ۔ ڈپٹی کمشنر خضدار کیپٹن ریٹائرڈ جمیل احمد پارینے کہ نادرا آفس خضدار نا کمامدار آک اُلس ءِ تکلیف و فریشانی ٹی اختہ کننگ نا جاگہ غا تینا کڑد ءِ پین فعال کیر۔ ضلعی انتظامیہ نا کنڈآن اوفتے کیہی کمرہ غاتے ہندا سوب آن تننگانے کہ او اُلس ءِ نیشنل آئی ڈی کارڈ جوڑ کننگ اٹ آسراتی رسینگے ولدا ہم داوڑ نا ہچ ءُ ہیت اس مننگ اٹی اف۔ اُلس فریشان و ہڑدے غاو تے اتسا ننے آ بریرہ کہ او گھنٹہ گھنٹہ انتظار کننگ آن پد ہم نادرا آن فریشان بریرہ۔ نادرا انتظامیہ تینا سیٹ اپ ءِ سہی کننگے وخت اس کہ اوفتے الاٹ کروک آ روم تے پدی ہلنگک و اوفک کار پرائیویٹ آفس اسے نا بست و بند ءِ کیر۔
(خ ن)
